Nafarroako Parlamentuko Eledunen Batzarrak, 2022ko urriaren 17an egindako bilkuran, honako adierazpen hau onetsi zuen:

“Nafarroako Parlamentuak honako hau erabaki du:

1. Saray elkarteak abian jarritako elkartasun kanpaina aldeztea eta Nafarroako herritarrei bertan parte hartzera dei egitea.

2. Minbiziaren aurkako ikerketan inbertitzearen garrantzia eta beharra azpimarratzea.

3. Nafarroako Parlamentuko atalondoan ekitaldi instituzional bat egitea heldu den urriaren 19an, 12:00etan.

4. Parlamentuaren egoitzaren fatxada kolore arrosaz argiztatzea 2022ko urriaren 19ko iluntzean, Bularreko Minbiziaren Nazioarteko Egunaren karietara”.

Iruñean, 2022ko urriaren 17an

Lehendakaria: Unai Hualde Iglesias